**Declaratia 112 se modifica incepand cu raportarea veniturilor aferente lunii octombrie 2017**

**Modelul si continutul Declaratiei 112** au fost recent modificate prin **OMFP 1024/2017** publicat in M.Of. nr. 716 din data de **05 septembrie 2017**.

Formularul a fost modificat ca urmare a schimbarilor legislative din ultimii ani, fiind adaptat acestor schimbari, corelat cu articolele din Codul fiscal aprobat prin Legea 227/2015, in vigoare de la 01 ianuarie 2016 si completat cu noi informatii. Noile prevederi aduc si clarificari suplimentare cu privire la modul de completare a formularului.

**Noul formular** se va utiliza incepand cu obligatiile declarative aferente lunii **octombrie 2017.**

Printre **schimbarile** aduse de OMFP 1024/2017 **se regasesc:**

1. **Informatii noi solicitate prin formular.**

**Exemple:**

* **date informative privind ajutoarele de deces acordate**: date de identificare ale persoanei decedata, serie si numar certificat de deces, data decesului, date de identificare ale persoanei care beneficiaza de ajutor de deces, cuantumul ajutorului de deces acordat beneficiarului.
* **codul unic de identificare din sistemul de asigurari de sanatate CIS**. Acest cod este atribuit de catre casele de asigurari de sanatate conform legii persoanelor straine din statele membre ale Uniunii Europene, Spatiului Economic European si din Confederatia Elvetiana, care indeplinesc conditiile de lucrator frontalier si desfasoara o activitate salariata sau independenta in Romania si care rezida in alt stat membru in care se intorc, de regula, zilnic ori cel putin o data pe saptamana, precum si coasiguratilor (parintii/sotul/sotia) aflati in intretinerea acestora, inscriindu-se cifrele cu aliniere la dreapta. In **formularul 112 CIS** se va completa in cazul **persoanelor nerezidente care nu au obtinut un cod numeric personal**, respectiv in cazul persoanelor straine din statele membre ale Uniunii Europene, Spatiului Economic European si din Confederatia Elvetiana, care indeplinesc conditiile de lucrator frontalier si desfasoara o activitate salariata sau independenta in Romania si care rezida in alt stat membru in care se intorc, de regula, zilnic ori cel putin o data pe saptamana, precum si in cazul coasiguratilor (parintii/sotul/sotia) aflati in intretinerea acestora.
* **Informatii privind categoriile de venituri scutite de la plata impozitului pe venit.** Formularul contine o noua caseta "Persoana scutita de la plata impozitului pe venit" - se completeaza pentru a se evidentia daca persoana este scutita de la plata impozitului pe venit, potrivit legii, in luna de raportare, cu urmatoarele categorii de persoane: persoanele fizice cu handicap grav sau accentuat, persoanele fizice care realizeaza venituri din salarii si asimilate salariilor ca urmare a desfasurarii activitatii de creare de programe pentru calculator, de cercetare-dezvoltare aplicativa si/sau de dezvoltare tehnologica, persoanele fizice care desfasoara activitati sezoniere dintre cele prevazute la art. 1 al Legii nr. 170/2016 privind impozitul specific unor activitati, in cursul unui an, in luna de raportare, persoanele fizice care realizeaza alte venituri scutite de la plata impozitului pe venit, potrivit legii.
1. **Corelarea nomenclatoarelor cu articolele corespunzatoare din Noul Cod fiscal.**
2. **Corelarea contributiilor/impozitelor cu prevederile legislative actuale.**

**Exemplu:**

* au fost elimitate impozitul si contributiile pentru persoanele care realizeaza venituri din activitatea de expertiza contabila si tehnica, judiciara si extrajudiciara, venituri din activitati desfasurate in baza contractelor/conventiilor civile incheiate potrivit Codului civil, precum si a contractelor de agent, ca urmare a modificarii regimului fiscal al acestor venituri incepand cu 01 ianuarie 2016.
* a fost introdus impozitul pe veniturile realizate de persoanele fizice dintr-o asociere cu o persoana juridica contribuabil, potrivit titlului II din Legea nr. 227/2015 privind Codul fiscal, avand in vedere modificarile aduse acestor venituri incepand cu 01 ianuarie 2016.
1. **Clarificari suplimentare cu privire la modul de completare a formularului.**

**Exemple:**

* **Precizari suplimentare privind completarea casetelor** "Data intrarii in categoria de asigurat" si "Data iesirii din categoria de asigurat" – casetele care in actualul formular se regasesc sub denumirea ”Data angajare”, respectiv ”Data plecare”.

In instructiunile de completare a formularului s-a introdus o nota prin care se aduc clarificari cu privire la completarea acestor casete pentru persoanele aflate in concediu fara plata sau in cazul persoanelor salariate care isi intrerup activitatea pentru a intra in concediu si indemnizatie pentru cresterea copilului.

Astfel, in cazul persoanelor aflate in concediu fara plata sau in cazul persoanelor salariate care isi intrerup activitatea pentru a intra in concediu si indemnizatie pentru cresterea copilului pana la implinirea varstei de 2 ani si in cazul copilului cu handicap, pana la implinirea de catre copil a varstei de 3 ani sau a persoanelor care se afla in concediu si indemnizatie pentru cresterea copilului cu handicap cu varsta cuprinsa intre 3 si 7 ani sau aflate in perioada concediului de acomodare etc., aceste persoane nu datoreaza contributie de asigurari sociale de sanatate, in conditiile legii, fiind raportate de angajator prin declaratia D112 astfel:

**-** in luna de raportare in care persoanele mai sus mentionate isi intrerup activitatea pentru a intra in concediu fara plata sau in concediu pentru cresterea copilului pana la implinirea varstei de 2 ani si, in cazul copilului cu handicap, pana la implinirea de catre copil a varstei de 3 ani sau se afla in concediu si indemnizatie pentru cresterea copilului cu handicap cu varsta cuprinsa intre 3 si 7 ani, este necesara completarea de catre angajator in caseta "data intrarii in categoria de asigurat" a datei la care aceste persoane au inceput activitatea la acest angajator. Totodata, in caseta "data iesirii din categoria de asigurat" este necesara completarea datei ultimei zile de activitate la acest angajator, inainte de intrarea asiguratului in concediu fara plata sau in concediu pentru crestere copil;

**-** la revenirea persoanelor salariate din concediul fara plata sau din concediul pentru crestere copil, in luna revenirii din concediu, este necesara completarea de catre angajator in caseta "data intrarii in categoria de asigurat" a datei la care aceasta persoana si-a reluat activitatea, iar caseta "data iesirii din categoria de asigurat" nu se va completa de catre angajator decat in luna de raportare in care salariatul isi inceteaza activitatea la angajator.

* **Precizari suplimentare privind completarea informatiilor de la randurile** "Ore lucrate efectiv in luna", "Ore suspendate in luna" s.a.
1. **Completarea nomenclatoarelor** "Tip asigurat pentru alte entitati asimilate angajatorului" si"Tip asigurat" cu tipurile de contributii care se datoreaza pe fiecare tip asigurat, astfel:

Nomenclatorul "Tip asigurat pentru alte entitati asimilate angajatorului"

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  | Valoare | Explicatie | Contributii sociale aferente tipului de asigurat |
|  | CAS | CASS | SOMAJ | CCI | Fond de risc si accidente | Fond de garantare |
|  | 1 | Personal monahal al cultelor recunoscute, declarat de Secretariatul de Stat pentru Culte | Nu | Da | Nu | Nu | Nu | Nu |
|  | 2 | Somer, declarat de Agentia Nationala pentru Ocuparea Fortei de Munca, prin agentiile pentru ocuparea fortei de munca judetene si a municipiului Bucuresti | Da | Da | Nu | Da | Da, pe durata efectuarii practicii profesionale in cadrul cursurilor organizate potrivit legii | Nu |
|  | 4 | Persoane fizice care beneficiaza de ajutor social declarate de Agentia Nationala pentru Plati si Inspectie Sociala, prin agentiile judetene pentru prestatii sociale | Nu | Da | Nu | Nu | Nu | Nu |
|  | 5 | Persoane care beneficiaza de indemnizatia pentru cresterea copilului in varsta de pana la 2 ani, respectiv 3 ani in cazul copilului cu handicap sau de indemnizatia pe perioada concediului de acomodare | Nu | Da | Nu | Nu | Nu | Nu |
|  | 6 | Persoane care beneficiaza de indemnizatia pentru copilului cu handicap cu varsta cuprinsa intre 3 si 7 ani | Nu | Da | Nu | Nu | Nu | Nu |
|  | 7 | Persoane care executa o pedeapsa privativa de libertate sau se afla in arest preventiv in unitatile penitenciare, declarate de Ministerul Justitiei | Nu | Da | Nu | Nu | Nu | Nu |
|  | 8 | Persoane fizice care se afla in executarea unei masuri educative ori de siguranta privative de libertate, respectiv persoane care se afla in perioada de amanare sau intrerupere a executarii pedepsei privative de libertate, declarate de Ministerul Justitiei | Nu | Da | Nu | Nu | Nu | Nu |
|  | 9 | Persoanele retinute, arestate sau detinute care se afla in centrele de retinere si arestare preventiva, respectiv straini aflati in centrele de cazare in vederea returnarii ori expulzarii, precum si cei care sunt victime ale traficului de persoane, care se afla in timpul procedurilor necesare stabilirii identitatii si sunt cazati in centrele special amenajate potrivit legii, declarati de Ministerul Afacerilor Interne | Nu | Da | Nu | Nu | Nu | Nu |
|  | 10 | Persoane prevazute la art. 1 alin. (2) sau art. 23 alin. (3) sau art. 32 din Ordonanta de urgenta a Guvernului nr. 158/2005 privind concediile si indemnizatiile de asigurari sociale de sanatate, aprobata cu modificari si completari prin Legea nr. 399/2006, cu modificarile si completarile ulterioare, declarate de Casa Nationala de Asigurari de Sanatate, prin casele de asigurari de sanatate subordonate | Da | Nu | Nu | Nu | Nu | Nu |
|  | 11 | Asigurati preluati de casele teritoriale de pensii de la unitatile in faliment, precum si persoane preluate in plata indemnizatiilor pentru incapacitate temporara de munca ca urmare a unui accident de munca sau a unei boli profesionale de catre Casa Nationala de Pensii Publice, prin casele teritoriale de pensii, si de catre casele sectoriale de pensii | Nu | Da | Nu | Nu | Nu | Nu |
|  | 13 | Sot/Sotie pentru personalul roman trimis in misiune permanenta in strainatate, declarat de unitatile trimitatoare | Da | Nu | Nu | Nu | Nu | Nu |
|  | 14 | Membrii Corpului diplomatic si consular al Romaniei care participa la cursuri de pregatire in strainatate pe o durata care depaseste 90 de zile calendaristice, declarati de unitatile trimitatoare | Da | Nu | Nu | Nu | Nu | Nu |
|  | 15 | Persoane disponibilizate care beneficiaza de plati compensatorii suportate din bugetul asigurarilor de somaj, declarate de Agentia Nationala pentru Ocuparea Fortei de Munca | Nu | Nu | Nu | Nu | Nu | Nu |
|  | 16 | Persoane, cetateni romani, care sunt victime ale traficului de persoane, pentru o perioada de cel mult 12 luni, declarate de autoritatile administratiei publice locale | Nu | Da | Nu | Nu | Nu | Nu |
|  | 17 | Persoane care realizeaza venituri din drepturi de proprietate intelectuala | Da | Da | Nu | Nu | Nu | Nu |
|  | 22 | Persoane fizice dintr-o asociere cu o persoana juridica contribuabil, potrivit titlului II din Legea nr. 227/2015 privind Codul fiscal, cu modificarile si completarile ulterioare | Nu | Da | Nu | Nu | Nu | Nu |
|  | 26 | Persoane fizice care realizeaza venituri din arendarea bunurilor agricole, pentru care platitorul de venit are obligatia retinerii la sursa, platii si declararii contributiei individuale de asigurari sociale de sanatate din Legea nr. 227/2015 privind Codul fiscal, cu modificarile si completarile ulterioare | Nu | Da | Nu | Nu | Nu | Nu |
|  | 27 | Persoane fizice dintr-o asociere cu o persoana juridica contribuabil, potrivit titlului III din Legea nr. 227/2015 privind Codul fiscal, cu modificarile si completarile ulterioare | Nu | Da | Nu | Nu | Nu | Nu |

Nomenclatorul "Tip asigurat"

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  | Valoare | Tip asigurat | Contributii sociale aferente tipului de asigurat |
|  | CAS | CASS | SOMAJ | CCI | Fond de risc si accidente | Fond de garantare |
|  | 1 | Salariat | Da | Da | Da | Da | Da | Da |
|  | 1.1 | Personalul roman trimis in misiune permanenta in strainatate, inclusiv categoriile de personal trimise in misiune temporara sau permanenta in strainatate prevazute prin hotarare a Guvernului | Da | Da | Da | Da | Da | Nu |
|  | 2 | Salariat militar, inclusiv personal militar, politisti si functionari publici cu statut special din sistemul administratiei penitenciare, la trecerea in rezerva sau direct in retragere, respectiv la incetarea raporturilor de serviciu, care indeplinesc conditiile pentru pensionare, precum si cei care nu indeplinesc conditiile pentru pensionare, din domeniul apararii nationale, ordinii publice si securitatii nationale conform art. 157 alin. (1) lit. r) si s) din Legea nr. 227/2015 privind Codul fiscal, cu modificarile si completarile ulterioare | Nu | Da | Nu | Nu | Nu | Nu |
|  | 3 | Alte categorii de persoane care realizeaza venituri din salarii sau asimilate salariilor |  |  |  |  |  |  |
|  | 3.1 | - Persoane care ocupa functii de demnitate publica, stabilite potrivit legii | Da | Da | Da | Da | Da | Nu |
|  | 3.2 | - Consilierii locali, consilierii judeteni si ai municipiului Bucuresti | Da | Da | Da | Da | Da | Nu |
|  | 3.3 | - Persoane alese in cadrul persoanelor juridice, fara scop patrimonial, respectiv persoanele alese in consiliul de administratie/comitetul director/consiliul superior, comitetul executiv/biroul permanent, comisia de disciplina si altele asemenea | Da | Da | Da | Da | Nu | Nu |
|  | 3.4 | - Directori cu contract de mandat, membri ai directoratului de la societatile administrate in sistem dualist si ai consiliului de supraveghere, potrivit legii, manageri, in baza contractului de management prevazut de lege | Da | Da | Da | Da | Da | Nu |
|  | 3.5 | - Administratori ai societatilor si manageri cu contract de management, care primesc sume din profitul unitatii, potrivit legii sau actului constitutiv, dupa caz | Da | Da | Nu | Nu | Nu | Nu |
|  | 3.6 | - Salariati care primesc sume pentru participarea la profit, potrivit legii, cu exceptia sumelor care se acorda ulterior incetarii CIM | Da | Da | Da | Da | Da | Nu |
|  | 3.7 | - Persoane care incaseaza indemnizatii lunare platite conform legii de angajatori pe perioada de neconcurenta, stabilite conform contractului individual de munca | Nu | Da | Nu | Nu | Nu | Nu |
|  | 3.8 | - Persoane care au raportul de munca suspendat, ca urmare a faptului ca se afla in incapacitate temporara de munca si beneficiaza de indemnizatie de asigurari sociale de sanatate | Da | Nu | Da,in situatia in care plata indemnizatiei se suporta de angajator conform legii | Da | Da | Nu |
|  | 3.9 | - Persoane care au raportul de munca suspendat, ca urmare a faptului ca se afla in incapacitate temporara de munca si beneficiaza de indemnizatie din fondul de asigurare pentru accidente de munca si boli profesionale, ca urmare a unui accident de munca | Nu | Da | Da, in situatia in care plata indemni- zatiei se suporta de angajator conform legii | Da | Nu | Nu |
|  | 3.10 | - Persoane care realizeaza venituri din salarii sau asimilate salariilor si nu se mai regasesc in raporturi juridice cu persoanele fizice si juridice care au calitatea de angajatori sau sunt asimilate acestora, dar incaseaza venituri ca urmare a faptului ca au avut incheiate raporturi juridice si respectivele venituri se acorda, potrivit legii, ulterior sau la data incetarii raporturilor juridice | Da | Da | Nu | Da | Da | Da |
|  | 3.11 | - Persoane care realizeaza venituri aferente perioadei in care raporturile de munca sau de serviciu sunt suspendate potrivit legii, altele decat cele aferente perioadei de incapacitate temporara de munca cauzata de boli obisnuite ori de accidente in afara muncii si perioadei de incapacitate temporara de munca in cazul accidentului de munca sau al bolii profesionale, in care plata indemnizatiei se suporta de unitate, conform legii | Da | Da | Nu | Da | Da | Da |
|  | 3.12 | - Reprezentanti in organisme tripartite, potrivit legii | Da | Da | Nu | Nu | Nu | Nu |
|  | 4 | Membri ai comisiei de cenzori sau comitetului de audit, precum si membri in consilii, comisii, comitete si altele asemenea: presedintii asociatiilor de proprietari sau alte persoane care isi desfasoara activitatea in baza contractului de mandat in cadrul asociatiilor de proprietari | Da | Da | Nu | Nu | Nu | Nu |
|  | 5 | Persoane disponibilizate care beneficiaza de plati compensatorii acordate in baza contractului colectiv sau individual de munca, suportate din fondul de salarii | Da | Da | Nu | Nu | Da | Nu |
|  | 6 | Administratorii societatilor, companiilor/societatilor nationale si regiilor autonome, desemnati/numiti in conditiile legii, precum si reprezentantii in adunarea generala a actionarilor si in consiliul de administratie - Administratorii, membrii consiliului de administratie, consiliului de supraveghere si comitetului consultativ, precum si reprezentantii statului sau reprezentantii membrilor consiliului de administratie, fie in adunarea generala a actionarilor, fie in consiliul de administratie, dupa caz. | Da | Da | Nu | Da | Nu | Nu |
|  | 7 | Persoane care realizeaza venituri din activitati dependente potrivit legii, ca urmare a reincadrarii activitatii | Da | Da | Da | Da | Da | Nu |
|  | 8 | Persoane care realizeaza venituri din activitati dependente, asigurate in sistemele proprii de asigurari sociale si care nu au obligatia asigurarii in sistemul public de pensii potrivit legii | Nu | Da | Da | Da | Nu | Nu |